Fikk frierbunke: - Han skriver han er godt utstyrt!
- Det er veldig trivelig at folk setter seg ned og skriver, da. Og å få komplimenter er jo trivelig, smiler Solemdal.Under årets skiskytter-VM åpnet Solemdal og Elise Ringen for å motta frierbrev fra VG Netts lesere. Jentene var småbekymret for at ingen skulle skrive inn, og at det derfor skulle bli en pinlig affære, men det kunne de spart seg.- Haha, her er det en som legger ved bilde av seg selv og skriver at han er godt utstyrt, skratter Solemdal. - Og her er det en som skriver: «Jeg jobber i Björn Borg og har ansvaret for sportsundertøyet. Så her har du mulighet til å få litt bra undertøy av meg!» Fikset date for Ringen VG Nett dro opp til NM i Trondheim forrige uke for å overlevere brevene. Ringen hadde dessverre blitt syk, og fikk dermed ikke blitt med på seansen, men Solemdal visste råd for det. Hun valgte like godt ut kandidater for Ringen også. - Synd for Elise at hun ikke er her, da. Om jeg finner noen som ser bra ut som har skrevet til henne, tar jeg dem jo selv, gliser hun.- Her er det en som vil invitere Elise på date i Nordmarka. Og det kan jeg bare svare på - hun blir med. Så, Jesper, bare send ei melding, sier Solemdal henvendt til skribenten.Men til tross for at mange hadde satt seg ned og skrevet brev - ingen klarte å sjarmere Solemdal nok til at hun setter seg ned og skriver svar.Solemdal og Ringen er mest av alt lattermilde over «frieri-stuntet», og da VG Nett snakket med dem om sjekking og livet utenfor skiskytterarenaen under VM, fortalte begge at de så langt i fra stresset med å finne seg en type. - Når jeg begynner å nærme meg 30, kommer jeg kanskje til å stresse litt. Akkurat nå er det så mye reising at det blir ikke så mye tid til å ha en gutt på slep, sa Ringen.
Synnøve Solemdal (22) var et eneste stort glis da VG Nett kom med en bunke på over 50 frierbrev til henne og lagvenninne Elise Ringen (22).